ธนารักษ์เปิดจ่ายเหรียญที่ระลึกบรมราชาภิเษก
กรมธนารักษ์จะเปิดจ่ายเหรียญที่ระลึก 60 ปี บรมราชาภิเษก รอบสุดท้ายให้แก่ผู้สั่งจองภายใน20ต.ค.นี้
19 ต.ค. 2553

กรมธนารักษ์จะเปิดจ่ายเหรียญที่ระลึก 60 ปี บรมราชาภิเษก รอบสุดท้ายให้แก่ผู้สั่งจองภายใน20ต.ค.นี้
นายนิพิฐ อริยวงศ์ รองอธิบดีกรมธนารักษ์ โฆษกกรมธนารักษ์ เปิดเผยว่า กรมธนารักษ์จะเปิดจ่ายเหรียญที่ระลึก 60 ปี บรมราชาภิเษก รอบสุดท้ายให้แก่ผู้สั่งจองที่กำหนดวันรับเหรียญ ตั้งแต่วันที่ 20 ต.ค. 2553  สามารถรับเหรียญได้ตั้งแต่วันที่ 20 ต.ค. นี้ เป็นต้นไป
สำหรับขั้นตอนการรับเหรียญ ผู้สั่งจองสามารถติดต่อขอรับเหรียญได้ ณ สถานที่ที่สั่งจองเท่านั้น โดยนำใบเสร็จรับเงินฉบับจริง พร้อมบัตรประจำตัวประชาชน หากใบเสร็จรับเงินสูญหายต้องนำใบแจ้งความไปแสดง เพื่อเป็นหลักฐานในการรับเหรียญ
กรณีที่ไม่สามารถไปรับด้วยตนเอง ผู้สั่งจองจะต้องทำหนังสือมอบอำนาจให้กับผู้ไปรับเหรียญแทนพร้อมนำสำเนาบัตรประจำตัวประชาชนของผู้สั่งจอง และใบเสร็จรับเงินฉบับจริง
ทั้งนี้ ขอให้สังเกตใบเสร็จรับเงินจะระบุวันรับเหรียญไว้ว่ากำหนดวันรับเหรียญ 20 ตุลาคม พ.ศ. 2553 เป็นต้นไป ขณะที่คนสั่งจองที่มีกำหนดรับเหรียญตั้งแต่รอบแรกและรอบสองที่ยังไม่ได้ไปรับเหรียญขอให้รีบไปรับเหรียญหน่วยรับจองด้วย